# Ана Иванович

### от Уикипедия, свободната енциклопедия

Ана Иванович Ana Ivanović
Персонална информация
Националност | Сърбия
Родена на | 6 ноември, 1987
Родена в | Белград, Югославия днес Сърбия
Живее в | Базел, Швейцария
Височина / Тегло | 183 cm / 73 kg
Кариера
Професионалистка | 17 август, 2003
Пари от наградни фондове | $2,674,333
Сингъл
Победи-загуби | 165-54
Титли от WTA Тур | 4
Други титли | 5
Най-висока позиция | 4 (13 август, 2007)
Двойки
Победи-загуби | 19-22
Най-висока позиция | 50 (25 септември, 2006)
Отборно
Информацията е актуална към 13.08.2007

Ана Иванович (на сръбски: Ана Ивановић) е сръбска тенисистка. Влиза в женската тенис асоциация (WTA) след дебюта ѝ в Ролан Гарос през 2005.

Започва кариерата си още от дете. Тогава гледа тенис по телевизията и се впечатлява от играта на Моника Селеш. На един от рожденните ѝ дни баща ѝ и подарява малка тенис ракета и тя започва да тренира.

Ана е добра приятелка с Мария Кириленко, Даниела Хантухова, Светлана Кузнецова и Саня Анчич.

През 2007 играе на финала на Ролан Гарос, а само месец по-късно и полуфинал на Уимбълдън.

# [редактиране] Кариера

Кариерата на Ана Иванович в професионалния тенис започва в не толкова далечната 2003.Тогава младата сръбкиня участва в четири турнира от веригата на ITF с награден фонд по $10 000, но не печели титла, макар да стига до финал на последния от тях в Барселона.От това време датира и първия си опит за участие в турнир на WTA - Люксембург ($225 000), но отпада още във втория кръг на квалификациите след 1-6, 1-6 със 122-та в света София Арвидсон от Швеция. Едва на 16, Ана завършва годината като 705-тата най-добра на корта.Само 12 месеца по-късно тя ще е сътворила сензация - най-големия скок в класацията за годината - цели 608 позиции (705->97) и вече ще е част от звездния елит на стотицата.Постига три поредни успеха на турнирите на ITF, на два от които се налага да премине ситото на квалификациите, но в безгрешния си път печели 21 поредни мача и губи само 4 сета.Най-впечатляваща и безапелационна е победата ѝ над 43-тата в света японка Саори Обата с 6-0 6-0 на четвъртфинала във Фукука,Япония.Само две седмици по-късно Ана прави своя официален дебют в основната схема на турнир от веригата на WTA тур(Виена), но отново губи - в първия кръг се оказва безпомощна срещу 38-та в света и 5 в схемата Ейми Фрейзър - 4-6 1-6.Неуспешни се оказват и участията ѝ в Бирмингам и в квалификациите на Ю Ес Оупън,но късметът отново се завръща в турнирите на ITF - два поредни турнира в рамките на 3 седмици и 2 титли.В Цюрих квалификациите този път не се оказват толкова голяма пречка и така младата белградчанка записва първия си осминафинал (губи от 11-та в света Винъс Уилямс след два сета и два тайбрека,5 спасени сетбола на първия сет и 3 във втория, 7-6(11), 7-6(3) ),а в Линц стига и до четвъртфинал (губи от Анабел Медина-Гаригес след 6-3, 4-6, 1-6).На 1 Ноември прави дебюта си в топ 100 (номер 96).Но през следващата седмица губи преднината си и остава 97-а.

## [редактиране] Първи стъпки във WTA (2005-2006)

2005 започва обещаващо - още в първото си участие на турнир от WTA Ана записва титла - в Канбера, макар да минава ситото на квалификациите, се справя на два пъти с Мелина Синк от Унгария - веднъж в последния кръг на квалификациите и веднъж на самия финал (Синк се оказва "щастлива губеща") със загубен един-единствен сет при целия си престой в австралийската столица.Равносметката показва, че достига поне до четвъртфинал на други пет турнира - Маями (справя се с номер 7 в света Кузнецова (първа победа над състезател от топ 10, но губи от Моресмо), полуфинал във Варшава (побеждава десетата в света Вета Звонарьова, но губи от Жюстин Енен-Арден), четвъртфинал на Ролан Гарос (дебют на турнира, справя се с номер 3 в света и схемата Амели Моресмо,но губи от Петрова в първия си четвъртфинал на турнир от Големия шлем) и два поредни полуфинала в Цюрих и Линц през есента (и двата пъти по-добрата е Шнидер). Освен Ролан Гарос, Ана дебютира и в Австралия (губи от третата в света Амели Моресмо в третия кръг), Уимбълдън (губи в третия кръг от Мери Пиърс) и Ю Ес Оупън(като номер 18 в схемата, елиминирана от Венто-Кабчи във втория кръг, записва името си в историята като третата най-високо поставена дебютантка на Ю Ес Оупън след Дженифър Каприати (през 1990,14 в схемата) и Моника Селеш (през 1989,12 в схемата) откакто е въведено компютърното изчисление на точките за класиране в световната ранглиста.Намаля числото на класирането си в края на сезона цели 5 пъти - номер 100 в първото си участие в Канбера, дебют в топ 50 на 7 март и в топ 20 след Уимбълдън и изкачвайки се до номер 16 на 29 август.Отказва се от участие в третия кръг в Торонто и от турнирите в Люксембург и Москва след разтежение на десния пекторален мускул и контузии в дясното рамо и лявата китка.

2006 се оказва втората поредна година в топ 20 на света, в която обаче ясно се откроява втората и най-голяма победа на финала в Монреал - турнир от I-ва категория (като номер 13 на корта, побеждава седмата Хингис), и по този начин печели сериите преди Ю Ес Оупън. Седем пъти играе четвъртфинали - в Сидни (изкарва втората поставена Амели Моресмо от борбата, но е победена от Кузнецова), Индиън Уелс (губи мача си с Дементиева след 3 сета игра), Варшава (неутрализира втората в схемата Шнидер, но печели само сет в мача си с Чакветадзе), Хертогенбош (победена е отново от Дементиева), Лос Анджелис (поражение от Йелена Янкович), Линц (губи от Шарапова) и Хазелт (отпада след загуба от Михаела Крайчек); победата над действащата номер 3 в света Моресмо в Сидни е най-голямата в кариерата й до момента, а над осмата Шнидер - втората за сезона над състезател от топ 10 и пета в кариерата.На два пъти е на крачка от четвъртфиналите - в Маями търпи поражение от Моресмо, а на Уимбълдън се оказва не толкова добра колкото Мискина.На цели три пъти се оказва извън турнир след първия си мач, включително в Берлин където здравословни проблеми пречат на мача и&#768 с На Ли.Първият кръг във Варшава е 100-ната и&#768 победа (над [[Марта Домачовска|Домачовска), същата година прескача и $ 1 000 000 от наградни фондове.Достига първите си финал (в Хертогенбош) и полуфинали (Токио, Варшава) - всичките с Мария Кириленко.

## [редактиране] Година сред звездите (2007)

2007 се оказва изненадващо добра за младата белградчанка.И все пак австралийските кортове се оказват твърде трудни за Иванович - не печели повече от два мача на всеки в Голд Коуст или Сидни, нито на Аустрелиън Оупън - непреодолими се оказват Шахар Пеер, Никол Вайдишова и Вера Звонарьова.Остава със среброто в Токио след 4-6 2-6 на финала от първа категория с Мартина Хингис, като по пътя си записва шестата победа над състезател от топ 10 - Йелена Янкович, тогавашна номер 10).Не се представя много добре в Антверпен (губи от втората в схемата и бъдеща финалистка Ким Клайстърс), а в САЩ отпада в четвъртия кръг на турнира в Индиън Уелс (поражение от Зибиле Бамер и още във втория кръг в Маями (пропуска първия кръг като 12-та в схемата, отпада след мача си с квалификантката Ярослава Шведова).През април и май обаче се представя повече от добре - добро представяне на червените кортове в Амелия Айлънд (полуфиналистка, побеждава номер 2 в схемата Янковичи записва седма победа над състезател от топ 10; губи от бъдещата шампионка Головен), а в Чарлстън се оказва безсилна срещу Звонарьова в третия кръг.Титлата в Берлин обаче загатва за добрата и&#768 игра на клейкортове - на финала побеждава самата финалистка от Ролан Гарос през 2006 и номер 3 в света Светлана Кузнецова (осма победа над състезател от топ 10) и скача от 16 право на осмо място.За първи път достига до финал на турнир от Големия шлем само 2 седмици по-късно (като поставена под номер 7 в схемата, побеждава номер 3 Светлана Кузнецова и номер 2 Мария Шарапова по пътя си към финала,записвайки девета и десета победа над състезатели от топ 10; губи от номер 1 в света Жюстин Енен-Арден на финала) и следващия понеделник записва връх в кариерата си - номер 6.Не особено убедителна в Хертогенбеш (макар да е втора в схемата е победена от 5-тата поставена).Само няколко дни по-късно тя ще стигне и полуфинал на Уимбълдън, с което ще покаже,че финала в париж не е бил случаен (побеждава номер 11 в схемата Петрова на осминафиналите и номер 14 Вайдишова на четвъртфиналите, и двете в трисетови мачове; спасява 3 мачбола в мача с Вайдишова при 5-3 в третия сет;безсилна е пред Винъс Уилямс,която за пореден път ще вдигне трофея на Уимбълдън само след 2 дни).Изкачва се до номер 5 на 9 юли - ново постижение, което обаче ще бъде заличено само месец по-късно - на 13 август 2007 година тя вече ще държи в ръцете си титлата от Лос Анджелис след финал с деветата в ранглистата Надя Петрова(побеждава поставената под номер 2 Йелена Янкович на полуфинала спасявайки множество възможности за край на мача в третия сет, завършил 7-5;победата над Янкович е 11 над състезател от топ 10) и ще е записала нов рекорд в кариерата си - четвърто място броени часове след спечелената четвърта титла.

# [редактиране] Най-големи постижения на турнирите

# [редактиране] Финали

## [редактиране] Титли на сингъл (4)

титла № | дата | турнир | настилка | противник на финала | резултат
1. | 15 януари, 2005 | Канбера, Австралия | твърда (открит) | Мелинда Цинк | 7-5, 6-1
2. | 21 август, 2006 | Монреал, Канада | твърда (открит) | Мартина Хингис | 6-2, 6-3
3. | 13 май, 2007 | Берлин, Германия | клей (открит) | Светлана Кузнецова | 3-6, 6-4, 7-6(4)
4. | 12 август, 2007 | Лос Анджелис, САЩ | твърда (открит) | Надя Петрова | 7-5, 6-4

легенда
Голям шлем (0)
Шампионат на WTA Тур (0)
I-ва категория (2)
II-ра категория (1)
III-та категория (0)
IV-V-та категория (1)

## [редактиране] Загубени финали на сингъл (2)

финал № | дата | турнир | настилка | противник на финала | резултат
1. | 4 февруари, 2007 | Токио, Япония | килим | Мартина Хингис | 4-6, 2-6
2. | 9 юни, 2007 | Ролан Гарос, Франция | клей (открит) | Жюстин Енен-Арден | 1-6, 2-6

## [редактиране] Загубени финали на двойки (1)

финал № | дата | турнир | настилка | партньор | противници на финала | резултат
1. | 19 юни, 2006 | Хертогенбош, Холандия | трева (открит) | Мария Кириленко | Ян Зи Жен Жи | 6-3, 2-6, 2-6

## [редактиране] Загубени полуфинали на сингъл (5)

финал № | дата | турнир | настилка | противник на финала | резултат
1. | 1 май, 2005 | Варшава, Полша | клей (открит) | Жюстин Енен-Арден | 4-6 5-7
2. | 23 октомври, 2005 | Цюрих, Швейцария | твърда (закрит) | Пати Шнидер | 2-6, 1-6
3. | 30 октомври, 2005 | Линц, Австрия | твърда (закрит) | Пати Шнидер | 5-7, 2-6
4. | 8 април, 2007 | Амелия Айлънд, САЩ | клей (открит) | Татяна Головен | 4-6, 6-3, 4-6
5. | 7 юли, 2007 | Уимбълдън, Великобритания | трева (открит) | Винъс Уилямс | 2-6, 4-6

## [редактиране] Титли от веригата на ITF (5)

титла № | дата | турнир | настилка | противник на финала | резултат
1. | 22 февруари, 2004 | Майорка, Испания | клей | Ана Тимотич | 6-1, 6-1
2. | 2 май, 2004 | Гифу, Япония | килим | Ми-Ра Йеон | 6-4, 2-6, 7-5
3. | 9 май, 2004 | Фукока, Япония | килим | Джармила Гайдишова | 6-2, 6-7(4), 7-6(4)
4. | 12 септември, 2004 | Фано, Италия | клей | Делия Сесциорану | 6-2, 6-4
5. | 26 септември, 2004 | Батуми, Грузия | твърда | Анна Чакветадзе | 6-3, 6-3

# [редактиране] Външни препратки

- Официална страница - на английски и сръбски
- Фен страница
- Фен страница
- Профил в сайта на WTA
- Ана в рекламата на Ericsson k800i

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0_%D0%98%D0%B2%D0%B0%D0%BD%D0%BE%D0%B2%D0%B8%D1%87_3938.html“.

Категория: Сръбски тенисисти

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Español
- Eesti
- Suomi
- Français
- हिन्दी
- Hrvatski
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- Türkçe
- 中文